Αξιολόγηση επιπτώσεων κυκλοφοριακών συνθηκών στην κίνηση λεωφορείων
Creators: name: Κυριάκου, Νικόδημος Ανδρέα
Publisher: name: Aristotle University of Thessaloniki
Year: 2009
Subjects: subject: Λεωφορεία
subject: Λεωφορειολωρίδες
subject: Ταξί
subject: ΙΧ
subject: Στατιστική
subject: Γραμμική παλινδρόμηση
subject: Bus
subject: Bus lane
subject: Taxi
subject: Car
subject: Statistics
subject: FOS: Mathematics
subject: Linear regression

description: Η παρούσα μεταπτυχιακή διπλωματική εργασία έχει ως θέμα την διερεύνηση των επιπτώσεων της κυκλοφορίας στην ταχύτητα λεωφορείων. Αφορά κυρίως τις επιπτώσεις στην απόδοση λειτουργίας 11 λεωφορειολωρίδων του συστήματος μαζικών μεταφορών της Αθήνας αλλά με συμπεράσματα εκτενέστερα της περιοχής μελέτης. Περιλαμβάνει επισκόπηση της διεθνούς εμπειρίας για τα χαρακτηριστικά των λεωφορειολωρίδων, την στατιστική διερεύνηση των χαρακτηριστικών λειτουργίας των λεωφορειολωρίδων που έγιναν μετρήσεις και την προτυποποίηση της ταχύτητας με βάση ανεξάρτητες μεταβλητές φόρτου και σύνθεσης κυκλοφορίας σε μοντέλα γραμμικής πολλαπλής παλινδρόμησης. Καταλήγει σε συμπεράσματα της έρευνας, προτάσεις για την καλύτερη λειτουργία των λεωφορειολωρίδων και προτάσεις για περαιτέρω έρευνα. Η επισκόπηση της διεθνούς εμπειρίας έδειξε πως οι λεωφορειολωρίδες διαφέρουν ως προς τα χαρακτηριστικά λειτουργίας τους ανάμεσα στις διάφορες πόλεις του κόσμου, ακόμα και μέσα στην ίδια πόλη πολλές φορές. Οι διαφορετικές ανάγκες κάθε πόλης και κάθε περιοχής οδηγούν σε διαφοροποίηση των χαρακτηριστικών λειτουργίας, ως προς τις ώρες λειτουργίας, τη σήμανση και τις κατηγορίες οχημάτων που εισέρχονται σε αυτές. Δεν υπάρχει λοιπόν συγκεκριμένο «δόγμα» για το πώς θα πρέπει να λειτουργεί μια λεωφορειολωρίδα. Η στατιστική διερεύνηση κατέληξε σε διαφορετικά συμπεράσματα για κάθε μέσο μετακίνησης και τις επιπτώσεις που έχει στην κίνηση των λεωφορείων. Τα συμπεράσματα διαφέρουν ακόμα και ανάλογα με τις θέσεις μέτρησης. Έτσι υπάρχουν λεωφορειολωρίδες όπου οι χρονοαποστάσεις μεταξύ των οχημάτων ΜΜΜ είναι σχεδόν τρία λεπτά, ενώ σε άλλες είναι λιγότερο από ένα λεπτό. Στην πρώτη περίπτωση έχουμε πολύ «κενό» χώρο στην λεωφορειολωρίδα, ενώ στην δεύτερη οι επιπτώσεις της παραβατικότητας είναι μεγαλύτερες. Επίσης η διακύμανση της παραβατικότητας στη διάρκεια της ημέρας αλλάζει σημαντικά από θέση σε θέση. Η επίπτωση από την είσοδο ταξί στην λεωφορειολωρίδα κρίθηκε από τα αποτελέσματα ιδιαίτερα αρνητική. Τα ταξί είναι οι συχνότεροι παραβάτες των λεωφορειολωρίδων και επιβαρύνουν σημαντικά την λειτουργία τους. Περίπτωση εισόδου σε αυτές θα πρέπει να περιλαμβάνει και αλλαγές στον τρόπο λειτουργίας τους. Τα ΙΧ αυτοκίνητα, ανάλογα με την περίοδο της ημέρας, επιβαρύνουν επίσης την λεωφορειολωρίδα. Ο τρόπος κίνησής τους επιβαρύνει λιγότερο, αλλά τις απογευματινές ώρες το ποσοστό τους επί τους επί της κυκλοφοριακής ικανότητας της λεωφορειολωρίδας μειώνει την απόδοση των λεωφορειολωρίδων. Τα δίκυκλα, έχοντας το δικαίωμα της νόμιμης εισόδου στην λεωφορειολωρίδα, την προτιμούν για την κίνησή τους αφού προσφέρει ταχύτερο και ασφαλέστερο διάδρομο κίνησης από τις παρακείμενες λωρίδες. Η επίπτωσή τους σε σχέση με τα ΙΧ και τα ταξί είναι οριακή. Η μοντελοποίηση με τη μέθοδο της γραμμικής παλινδρόμησης έδειξε πως ο κύριος επιβαρυντικός παράγοντας για την ταχύτητα των λεωφορείων είναι η είσοδος ταξί. Οι αιτίες μπορούν να διερευνηθούν στον τρόπο που τα ταξί χρησιμοποιούν τις λεωφορειολωρίδες. Επιβαρυντικά λειτουργεί επίσης και η είσοδος ΙΧ στην λεωφορειολωρίδα. Σε κάθε περίπτωση πάντως σημαντικότερο ρόλο παίζει η θέση της λεωφορειολωρίδας στο δίκτυο αφού τα υπόλοιπα μεγέθη είναι σχετικά ανελαστικά. Οι προτάσεις για την καλύτερη λειτουργία των λεωφορειολωρίδων περιλαμβάνουν την αλλαγή του τρόπου επιτήρησης των λεωφορειολωρίδων, αλλαγές στον τρόπο λειτουργίας των ταξί για να μπορούν να εισέρχονται στις λεωφορειολωρίδες χωρίς ιδιαίτερες επιπτώσεις στην ταχύτητα λεωφορείων, διαφοροποίηση μεταξύ των λεωφορειολωρίδων του συστήματος ανάλογα με το φόρτο οχημάτων ΜΜΜ και άλλα. Σε κάθε περίπτωση στόχος των επεμβάσεων στην λειτουργία λεωφορειολωρίδων θα πρέπει να είναι η αξιόπιστη λειτουργία του συστήματος ΜΜΜ με την βέλτιστη δυνατή αξιοποίηση του χώρου και την ελαχιστοποίηση των μειονεκτημάτων τους.
description: This MSc thesis is on investigating the effect of traffic on the public transport vehicles speed. The study mainly refers on the effects on the efficiency of 11 operating bus lanes of Athens public transport system, but with conclusions wider of the study area. It includes an overview of international experience on the characteristics of bus lanes, the statistical investigation of the operational characteristics of bus lanes and standardization of bus speed as an depended variable with the traffic conditions as independent variables, using multiple linear regression models. Conclusions of the research include proposals for a better functioning of bus lanes and suggestions for further research. The review of international experience has shown that bus lanes differ in their operating characteristics between different cities in the world, even within the same city several times. The statistical investigation led to different outcomes for each mode of transport and its impact on bus speed. The findings also differ depending on the measurement locations. The modeling method of linear regression showed that the main aggravating factor for the speed of buses is the enter of taxis. The causes can be explored in the way that taxis use bus-lanes. Negative impact also has the entrance of cars. In any case, role plays the position of bus lanes in the network as the other factors are relatively inflexible. Proposals to improve the operation of bus lanes include modal monitoring bus lanes, changes in the taxis operation to be able to enter the corridors without any particular effect on the speed of buses and bus lanes differentiation of characteristics in the system depending on vehicle load. In any case the aim of interventions in the operation of bus lanes should be the reliable operation of the system to the optimal use of space and minimization of the disadvantages of bus lanes.